
Na temelju članka 6. Odluke o stipendiranju redovnih studenata („ Službeni glasnik Međimurske županije“ broj 17/15), općinski načelnik Općine Dekanovec dana 01.12.2022. godine raspisuje

N A T J E Č A J
za dodjelu stipendija redovnim studentima s područja Općine Dekanovec 
za akademsku godinu 2022./2023. 

1. Općina Dekanovec za akademsku godinu 2022./2023.  raspisuje natječaj za dodjelu studentskih stipendija za bilo koju vrstu studija.
2. Studentske stipendije se dodjeljuju za  studente prve godine redovnog studija u Republici Hrvatskoj.
3. Uvjeti za dodjelu studentskih stipendija su sljedeći :
0. hrvatsko državljanstvo
0. prebivalište na području Općine Dekanovec prije objave natječaja
0. da ne primaju stipendiju po drugoj osnovi
4. Određuje se visina studentskih stipendija u iznosu:
0. 800,00 kn mjesečno za studij na području Republike Hrvatske
5. Dokumenti potrebni za dodjelu studentskih stipendija su:
0. zamolba za dodjelu stipendije s kratkim životopisom (obrazac zamolbe se može preuzeti u Jedinstvenom upravnom odjelu Općine Dekanovec ili na www.dekanovec.hr)
0. uvjerenje ili potvrda o redovnom upisu na višu školu ili fakultet, sukladno statutu ustanove, s naznakom smjera upisanog studija 
0. izjavu studenta da ne prima niti jednu drugu stipendiju (obrazac izjave se može preuzeti u Jedinstvenom upravnom odjelu Općine Dekanovec ili na www.dekanovec.hr)
0. presliku osobne iskaznice 
6. Rok podnošenja molbi je do 8.12.2022. godine do 12:00 sati bez obzira na način dostave. Molbe se podnose na adresu: OPĆINA DEKANOVEC, Florijana Andrašeca 41, 40318 Dekanovec, s naznakom “Natječaj za dodjelu studentskih stipendija”. 
7. Sve ostale informacije mogu se dobiti u Jedinstvenom upravnom odjelu Općine Dekanovec, telefon 040/849-488, 
e-adresu: opcina-dekanovec@ck.t-com.hr 
8. Kandidati prijavom na ovaj natječaj daju svoju privolu da njihove osobne podatke koje dostavljaju svojom prijavom, prikupljamo i obrađujemo radi poštivanja naših propisanih obveza za izvršavanje ugovora u kojem su prijavljeni kandidati stranke ili kako bi se poduzele radnje po zahtjevima kandidata prije sklapanja ugovora te kako bi se zaštitili ključni interesi prijavljenih kandidata. Prikupljeni podaci koristit će se isključivo po predmetu dodjele stipendija studentima Općine Dekanovec.
                                                               
KLASA: 604-01/22-01/02

Dekanovec, 01.12.2022. godine

Općinski načelnik Općine Dekanovec
										         Ivan Hajdarović

